આજે લોકોને વ્યસન છોડવાની વાત કરીએ તો તરત જ જવાબ મળે છે કે જવાદો ને યાર... આજે નહિ તો કાલે મરવાનુ તો છે જ ને! તો ચિંતા શાની? વાત સાચી પણ કેટલું જીવ્યા એ મહત્ત્વનું નથી કેવું જીવ્યા એ મહત્ત્વનું છે. બાકી પશુઓ પણ પોતાનું જીવન જીવે જ છે ને! આપણે માણસ છીએ વિચારવાની શક્તિ આપણામાં છે. આનંદ, પ્રેમ, બિંધાસ્તપણું જે આજની યુવાપેઢી માંગી રહી છે તે માત્ર સિગારેટના કસમાં જ નથી. આ વિચાર વ્યક્તિયે, સમાજે, સરકારે આગળ કરવો પડશે. બાકી વિશ્ર્વ સ્વાસ્થ્ય સંગઠનનો એક રીપોર્ટ કહે છે. જો આમને આમ તમાકુનું વ્યસન થતું રહેશે તો વર્ષ ૨૦૨૦ સુધીમાં તમાકુજન્ય રોગના કારણે મરનારાની સંખ્યા એક કરોડને વટાવી જશે!